CELEX: 42020D1251
Language: bg
Date: 2020-09-02 00:00:00
Title: Решение (ЕС) 2020/1251 на представителите на правителствата на държавите членки от 2 септември 2020 година за назначаване на трима съдии и на един генерален адвокат в Съда

7.9.2020   
               
               
                  BG
               
               
                  Официален вестник на Европейския съюз
               
               
                  L 292/1
               
            
         РЕШЕНИЕ (ЕС) 2020/1251 НА ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ ЧЛЕНКИ
         от 2 септември 2020 година
         за назначаване на трима съдии и на един генерален адвокат в Съда
         ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ — ЧЛЕНКИ НА ЕВРОПЕЙСКИЯ СЪЮЗ,
         като взеха предвид Договора за Европейския съюз, и по-специално член 19 от него,
         като взеха предвид Договора за функционирането на Европейския съюз, и по-специално членове 253 и 255 от него,
         като имат предвид, че:
         
                     (1)
                  
                  
                     Мандатът на четиринадесет съдии и шестима генерални адвокати на Съда изтича на 6 октомври 2021 г., включително този на съдията, предложен от Кралство Белгия. Следва да се пристъпи към назначение за заемане на този пост за периода, който започва на 7 октомври 2021 г. и изтича на 6 октомври 2027 г.
                  
               
                     (2)
                  
                  
                     Кандидатурата на г-н Koen LENAERTS беше предложена с оглед на подновяването на мандата му на съдия в Съда.
                  
               
                     (3)
                  
                  
                     Освен това съгласно членове 5 и 7 от Протокол № 3 относно статута на Съда на Европейския съюз и след оставката на г-н Egils LEVITS, която влезе в сила на 17 юни 2019 г., в Съда следва да бъде назначен един съдия за остатъка от мандата на г-н Egils LEVITS, а именно до 6 октомври 2024 г.
                  
               
                     (4)
                  
                  
                     За този пост се предлага кандидатурата на г-жа Ineta ZIEMELE.
                  
               
                     (5)
                  
                  
                     В съответствие със същите разпоредби и след оставката на г-н Jiří MALENOVSKÝ, която влиза в сила на 6 октомври 2020 г., в Съда следва да бъде назначен един съдия за остатъка от мандата на г-н Jiří MALENOVSKÝ, а именно до 6 октомври 2024 г.
                  
               
                     (6)
                  
                  
                     За този пост се предлага кандидатурата на г-н Jan PASSER.
                  
               
                     (7)
                  
                  
                     Накрая, в резултат на оттеглянето на Обединеното кралство от Съюза, е целесъобразно да бъде назначен един генерален адвокат в Съда за остатъка от мандата на генералния адвокат, предложен от Обединеното кралство, а именно до 6 октомври 2021 г.
                  
               
                     (8)
                  
                  
                     За този пост се предлага кандидатурата на г-н Athanasios RANTOS.
                  
               
                     (9)
                  
                  
                     Комитетът, създаден с член 255 от Договора за функционирането на Европейския съюз, даде положително становище относно годността на посочените кандидати да упражняват функциите на съдия и на генерален адвокат на Съда,
                  
               ПРИЕХА НАСТОЯЩОТО РЕШЕНИЕ:
         
            Член 1
            Г-н Koen LENAERTS се назначава за съдия в Съда за периода от 7 октомври 2021 г. до 6 октомври 2027 г.
         
         
            Член 2
            Г-жа Ineta ZIEMELE се назначава за съдия в Съда за периода от 7 септември 2020 г. до 6 октомври 2024 г.
         
         
            Член 3
            Г-н Jan PASSER се назначава за съдия в Съда за периода от 6 октомври 2020 г. до 6 октомври 2024 г.
         
         
            Член 4
            Г-н Athanasios RANTOS се назначава за генерален адвокат в Съда за периода от 7 септември 2020 г. до 6 октомври 2021 г.
         
         
            Член 5
            Настоящото решение влиза в сила в деня на публикуването му в Официален вестник на Европейския съюз.
            
         
         
            Съставено в Брюксел на 2 септември 2020 година.
            
               
                  Председател
               
               M. CLAUSS